Document ID: 31997R1934

ΚΑΝΟΝΙΣΜΟΣ (ΕΚ) αριθ. 1934/97 ΤΗΣ ΕΠΙΤΡΟΠΗΣ της 3ης Οκτωβρίου 1997 για τρίτη τροποποίηση του κανονισμού (ΕΚ) αριθ. 913/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Ισπανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι, λόγω της εμφάνισης της κλασικής πανώλης των χοίρων σε ορισμένες παραγωγικές περιοχές της Ισπανίας, το εν λόγω κράτος μέλος έχει λάβει έκτακτα μέτρα στήριξης της αγοράς του χοιρείου κρέατος, με τον κανονισμό (ΕΚ) αριθ. 913/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1499/97 (4) 7
ότι είναι σκόπιμο, λόγω της διάρκειας και της παράτασης των κτηνιατρικών και εμπορικών περιορισμών που έχουν θεσπιστεί από τις ισπανικές αρχές, να συμπεριληφθούν οι χοιρομητέρες στο καθεστώς ενίσχυσης το οποίο προβλέπεται από τον κανονισμό (ΕΚ) αριθ. 913/97, και να αυξηθεί ο αριθμός των χοίρων για πάχυνση οι οποίοι είναι δυνατόν να παραδίδονται στις αρμόδιες αρχές, επιτρέποντας έτσι την παράταση των έκτακτων μέτρων κατά τις προσεχείς εβδομάδες 7
ότι χρειάζεται να τροποποιηθεί ο πίνακας των επιλέξιμων ζωνών ο οποίος εμφαίνεται στο παράρτημα ΙΙ του εν λόγω κανονισμού, σύμφωνα με την επί του παρόντος επικρατούσα κτηνιατρική κατάσταση 7
ότι, η ταχεία και αποτελεσματική υλοποίηση των εκτάκτων μέτρων στήριξης της αγοράς, είναι ένα από τα καλύτερα μέσα για την καταπολέμηση της εξάπλωσης της κλασικής πανώλης των χοίρων 7 ότι είναι, επομένως, αιτιολογημένη η εφαρμογή, από τις 18 Σεπτεμβρίου 1997, των διατάξεων οι οποίες προβλέπονται στον παρόντα κανονισμό 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 913/97 τροποποιείται ως εξής:
1. Το άρθρο 1 τροποποιείται ως εξής:
α) παρεμβάλλεται η ακόλουθη παράγραφος 3:
«3. Από τις 18 Σεπτεμβρίου 1997, οι παραγωγοί δύνανται να λαμβάνουν, κατόπιν αιτήσεώς τους, ενίσχυση η οποία χορηγείται από τις αρμόδιες αρχές της Ισπανίας κατά την παράδοση, σ' αυτές, χοιρομητέρων οι οποίες υπάγονται στον κωδικό ΣΟ 0103 92 11, και των οποίων το βάρος ισούται με, ή υπερβαίνει τα 160 χιλιόγραμμα κατά μέσον όρο για κάθε παρτίδα.» 7
β) η μέχρι τούδε παράγραφος 3 μετονομάζεται σε παράγραφο 4.
2. Στο άρθρο 4, προστίθεται η ακόλουθη παράγραφος 5:
«5. Η ενίσχυση που προβλέπεται στο άρθρο 1 παράγραφος 3 ισούται, παραδοτέα στο αγρόκτημα, με την ενίσχυση η οποία καθορίζεται σύμφωνα με τις διατάξεις της παραγράφου 1, με μείωση κατά 30 %.
Η ενίσχυση υπολογίζεται επί τη βάσει του διαπιστωθέντος βάρους του σφαγέντος ζώου. Εντούτοις, σε περίπτωση που τα ζώα έχουν ζυγιστεί μόνο ζωντανά, η ενίσχυση υπολογίζεται με την εφαρμογή συντελεστή 0,78.»
3. Στο άρθρο 6, προστίθεται το ακόλουθο κείμενο:
«ο αριθμός και το συνολικό βάρος των παραδιδομένων χοιρομητέρων.»
4. Το παράρτημα Ι αντικαθίσταται από το παράρτημα Ι του παρόντος κανονισμού.
5. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 18 Σεπτεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Οκτωβρίου 1997.

Labels: 19
5
3
6
18